2. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝ. ΥΠΗΡΕΣΙΩΝ  Αριθ. 60/3/Οικ. 1924 της 13/18 Μαΐου  1976 (ΦΕΚ Β΄ 664) Περί τροποποιήσεως ενίων διατάξεων του Κλάδου Αρωγής του Ταμείου Ασφαλίσεως Ορθοδόξου Εφημεριακού Κλήρου Ελλάδος. Έχοντες υπ’ όψει: 1.Τας διατάξεις του άρθρου 7 του Ν.Δ/τος 228/1973 «περί τροποποιήσεως και συμπληρώσεως της περί του Ταμείου Ασφαλίσεως Ορθοδόξου Εφημεριακού Κλήρου Ελλάδος (ΤΑΚΕ) νομοθεσίας». 2.Τα διατάξεις του άρθρου 42 του Ν.Δ/τος 175/1973 «περί Υπουργικού Συμβουλίου και Υπουργείων», τεθέντος εν ισχύι δια του υπ’ αριθ. 396/73 Π.Δ/τος. 3.Γνώμην του Διοικητικού Συμβουλίου του Ταμείου Ορθοδόξου Εφημεριακού Κλήρου Ελλάδος, ληφθείσαν κατά την από 29-12-75 συνεδρίαν αυτού και υποβληθείσαν ημίν δια της υπ’ αριθ. 3541/4-276 αναφοράς αυτού. 4.Γνώμην του Συμβουλίου Κοινωνικής Ασφαλείας, διατυπωθείσαν κατά την υπ’ αριθ. 35/8-4-76 συνεδρίαν αυτού της ΙΗ΄ περιόδου, αποφασίζομεν: Άρθρον 1.  «1.Το ποσόν του υπό του Κλάδου Αρωγής του ΤΑΚΕ χορηγουμένου βοηθήματος εις τους δικαιουμένους τοιούτου καθορίζεται εφεξής αναλόγως του χρόνου ασφαλίσεως και του μέσου όρου των νομίμων μηνιαίων αποδοχών εκάστου, εφ’ ων ενεργούνται κρατήσεις της τελευταίας προ της εξόδου του εκ της υπηρεσίας διετίας, ως τοιούτων νοουμένων του βασικού μισθού, των επιδομάτων πολυετούς υπηρεσίας και τριετιών ή πενταετιών, των προσωρινών και λοιπών τοιούτων εφ’ ων ενεργούνται αι κατά Νόμον κρατήσεις υπέρ του Κλάδου Αρωγής, ως και του προσθέτου μηνιαίου επιδόματος του καταβαλλομένου δυνάμει των διατάξεων του Ν.Δ. 3859/1958 ή μεταγενεστέρων τοιούτων εις τους εφημερίους τους υπηρετούντας εις ενορίας παραμεθορίων περιοχών εφ’ όσον τούτο καταβάλλεται εις τον δικαιούχον επί πέντε συνεχή έτη προ της εξόδου του εκ της υπηρεσίας, εξαιρέσει των δώρων εορτών, του επιδόματος αδείας και του υπερωριακού τοιούτου, τα οποία δεν λαμβάνονται υπ’ όψιν δια τον κανονισμόν του βοηθήματος. Μη υπαρχούσης 24 μηνών συνεχούς υπηρεσίας κατά την τελευταίαν διετίαν, λόγω διακοπής και μη λογιζομένου ως συνταξίμου του εκτός υπηρεσίας χρόνου, το 24μηνον συμπληρούται δι’ υπολογισμού υπηρεσίας διανυθείσης προ της διακοπής. «2.Το καταβλητέο βοήθημα, σύμφωνα με τις προαναφερθείσες προϋποθέσεις, στον έχοντα χρόνο ασφάλισης 420 μηνών ασφαλισμένο ή την οικογένειά του σε περίπτωση θανάτου του, αποτελείται από το άθροισμα των γινομένων που προκύπτουν από τον πολλαπλασιασμό του κατά τα ανωτέρω μέσου όρου των αποδοχών, επί συντελεστή:   1)50 του τμήματος αποδοχών μέχρι 10.000 δρχ.   2)48 του τμήματος αποδοχών από 10.001-13.000 δρχ.   3)46 του τμήματος αποδοχών από 13.00116.000 δρχ.   4)44 του τμήματος αποδοχών από 16.001 –19.000 δρχ.   5)42 του τμήματος αποδοχών από 19.00122.000 δρχ.   6)40 του τμήματος αποδοχών από 22.00125.000 δρχ.   7)38 του τμήματος αποδοχών από 25.00128.000 δρχ.   8)36 του τμήματος αποδοχών από 28.00131.000 δρχ.   9)34 του τμήματος αποδοχών από 31.00134.000 δρχ. 10)32 του τμήματος αποδοχών από 34.00137.000 δρχ. 11)30 του τμήματος αποδοχών από 37.001-40.000 δρχ. 12)28 του τμήματος αποδοχών από 40.00143.000 δρχ. 13)26 του τμήματος αποδοχών από 43.00146.000 δρχ. 14)24 του τμήματος αποδοχών από 46.00149.000 δρχ. 15)22 του τμήματος αποδοχών από 49.00152.000 δρχ. 16)20 του τμήματος αποδοχών από 52.001-και άνω. Οι έχοντες χρόνο ασφάλισης κάτω των 420 μηνών ασφαλισμένοι ή σε περίπτωση θανάτου οι οικογένειές τους, δικαιούνται ποσού αντίστοιχου προς τους μήνες της ασφάλισης. Χρόνος πέραν των 420 μηνών δε λαμβάνεται υπόψη για τον παραπάνω καθορισμό». Η παρ. 2 τροποποιήθηκε ως άνω από την Φ60/9/1688/12-27 Νοεμ. 1991 (ΦΕΚ Β΄ 976), (Διόρθ. Σφαλμ. στο ΦΕΚ Β΄ 1048/23.12.1991), απόφ. Υπ. Υγείας Πρόν. και Κοινωνικών Ασφαλίσεων. 3.Το κατά τα ανωτέρω καθοριζόμενον βοήθημα εν ουδεμιά περιπτώσει δύναται να είναι κατώτερον του ποσού όπερ θα εδικαιούτο ο ησφαλισμένος εάν εξήρχετο της υπηρεσίας κατά την 31ην Δεκεμβρίου 1975, τούτου υπολογιζομένου επί τη βάσει των κατά τον χρόνον αυτόν ισχυουσών διατάξεων και των αποδοχών της μισθολογικής βαθμίδος εις ην κατ’ αυτήν ανήκεν ο ησφαλισμένος». Άρθρ.2.-«1.Οι ασφαλισμένοι που έλαβαν το βοήθημα του Κλάδου Αρωγής και αναδιορίσθηκαν ή αναδιορίζονται, δικαιούνται, όταν εξέλθουν και πάλι από την υπηρεσία εφάπαξ βοηθήματος, εφόσον θα έχουν τον κατά περίπτωση απαιτούμενο χρόνο ασφάλισης από του επαναδιορισμού τους μέχρι της απόλυσης (εξόδου), όπως προβλέπει το άρθρ. 2 του Β.Δ. 6/20.6.47 του πριν από τον επαναδιορισμό τους χρόνου μη συνυπολογιζομένου. Το εφάπαξ βοήθημα των αναδιορισθέντων ή αναδιοριζομένων υπολογιζόμενο σύμφωνα με όσα ορίζονται από την παρούσα απόφαση, θα είναι ανάλογο προς το χρόνο ασφάλισής τους στον κλάδο Αρωγής και δεν ισχύει στις περιπτώσεις αυτές η παρ. 3 του άρθρ. 1 της παρούσης απόφασης». Η παρ. 1 αντικαταστάθηκε ως άνω από την περίπτ. β΄ της 60/1422/15-29 Ιουν. 1984 (ΦΕΚ Β΄ 434) απόφ. Υπ. Κοιν. Ασφαλίσεων. 2.Εξερχομένου τινος της υπηρεσίας και μη δικαιουμένου βοηθήματος, λόγω μη συμπληρώσεως του απαιτουμένου κατά περίπτωσιν χρόνου ασφαλίσεως εις τον Κλάδον Αρωγής, δικαιούται αναλήψεως των υπέρ του Κλάδου τούτου καταβληθεισών εισφορών ατόκως. (Αντί για τη σελ. 294,01(γ)  Σελ. 294,01(δ) Τεύχος 1165-Σελ. 99 Κλάδος Αρωγής Τ.Α.Κ.Ε. 33.Η.γ.2 92 Εν περιπτώσει θανάτου του ησφαλισμένου και μη συμπληρώσαντος τον προβλεπόμενον υπό των κειμένων διατάξεων χρόνον ασφαλίσεως αι προαναφερθείσαι εισφοραί επιστρέφονται εις τα πρόσωπα της οικογενείας τους, άτινα θα εδικαιούντο συντάξεως εάν ο αποβιώσας εκέκτητο την προς τούτο υπηρεσίαν. Η μεταξύ των μελών της οικογενείας του αποβιώσαντος ησφαλισμένου κατανομή και καταβολή των επιστρεπτέων εισφορών ενεργείται συμφώνως προς τας διατάξεις περί απονομής και καταβολής του εφ’ άπαξ βοηθήματος». 